Más nők különböző nézeteket hoztak a magazinba. Okamoto Kanoko (1899–1939) buddhista nézetet hozott, az ő költészete kimondottan spirituális volt. Szerinte a nők sikeresek lehetnek, ha nem fogadják el a világ illúzióit. Ha kizárják a patriarchális társadalmat, a nők belső erőre találhatnak. Hiracuka 1915-ben egészségügyi problémák miatt elhagyta a magazint, utódja Itó Noe (1887-1923) lett. Ő foglalkozott a nők abortuszhoz való jogával, amely a magazin megszűntéig, 1916-ig központi téma volt. Itó egy anarchistához, Ószugi Szakaehez ment feleségül. Mindketten politikai foglyok lettek, majd a katonai rendőrség ölte meg őket az 1923-as tokiói földrengés után. Hajasi Fumiko (1904-1951) Okamoto Kanoko ellentéte volt. Hajasi naturalista volt, és az életet, mint élményt írta le. A történetei általában nőkről szóltak, akik férfi nélkül is jól boldogultak. Legtöbbször azonban a végén mégis megoldás nélkül visszatér a férfi-uralta társadalomhoz. Higucsi Icsijó után talán ő volt a legnépszerűbb női író.